
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-224/2011-04
20.06.2014.године
Б е о г р а д
	


На основу члана 14 став 1 тачка 7) и члана 16 Закона о високом образовању („Службени гласник РС” број 76/05, 100/07, 97/08, 44/10) и члана 10 Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета на седници одржаној 20.06.2014. године, донела је

О Д Л У К У

о акредитацији студијског програма
Утврђује се да ВИСОКА ШКОЛА ,,АКАДЕМИЈА ЗА ПОСЛОВНУ ЕКОНОМИЈУ” са седиштем у  DOCVARIABLE ConvertString(Adresa,1,5) \* MERGEFORMAT улици Булевар Вука Караџића 2, Чачак, ПИБ:  DOCVARIABLE PIB \* MERGEFORMAT 106003689, Матични број: 17765108 испуњава прописане стандарде за акредитацију студијског програма мастер академских студија – ПОСЛОВАЊЕ МАЛИХ И СРЕДЊИХ ПРЕДУЗЕЋА у оквиру поља друштвено-хуманистичких наука и то за 25 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 

О б р а з л о ж е њ е
Високошколскa установа ВИСОКА ШКОЛА ,,АКАДЕМИЈА ЗА ПОСЛОВНУ ЕКОНОМИЈУ” са седиштем у  DOCVARIABLE ConvertString(Adresa,1,5) \* MERGEFORMAT улици Булевар Вука Караџића 2, Чачак, је дана 15.04.2011. године поднела захтев за акредитацију студијског програма мастер академских студија – ПОСЛОВАЊЕ МАЛИХ И СРЕДЊИХ ПРЕДУЗЕЋА              у оквиру поља друштвено-хуманистичких наука под бројем 612-00-224/2011-04.
Уз захтев за акредитацију, достављена је документација која је прописана чланом 4 Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

На основу чл. 6 и 7 Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената о извршеној анализи достављене документације са оценом,извештај поткомисије, који садржи и оцену, сачињен након спроведеног непосредног увида у рад високошколске установе ВИСОКА ШКОЛА ,,АКАДЕМИЈА ЗА ПОСЛОВНУ ЕКОНОМИЈУ” и предлог одлуке достављени су Комисији за акредитацију и проверу квалитета.  
Kомисија за акредитацију и проверу квалитета утврдила је да високошколска установа DOCVARIABLE ConvertString(UstanovaNaziv,1,5) \* MERGEFORMAT  ВИСОКА ШКОЛА ,,АКАДЕМИЈА ЗА ПОСЛОВНУ ЕКОНОМИЈУ”, за студијски програм мастер академских студија – ПОСЛОВАЊЕ МАЛИХ И СРЕДЊИХ ПРЕДУЗЕЋА у оквиру поља друштвено-хуманистичких наука испуњава стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма. 
Из приложених материјала може се закључити да студијски програм садржи све законом предвиђене елементе. Програм траје 1 школску годину, носи 60 ЕСП бодова, студент га може уписати уз услов да је у претходним основним академским студијама остварио најмање 240 ЕСПБ бодова. Услови уписа на студијски програм и остали најважнији елементи студијског програма и режима студија прописани су Статутом установе, Правилником о правилима студирања и Правилником о упису студената на на студијске програме.

Студијски програм обезбеђује стицање компетенција за препознатљиве и јасне професије – људе који желе да покрену сопствени посао, предузетнике. Студијски програм је конципиран тако да студентима обезбеђује стицање компетенција за истраживачки оријентисано обављање активности, за компетентно решавање важних проблема са којима се суочавају мала и средња предузећа, остали привредни субјекти, државне установе, профитне и непрофитне организације итд.

Сврха је прилично прецизно и јасно формулисана. Реч је о  програму друштвено -хуманистичких наука, који је у потпуности у складу са основним задацима и циљевима Установе. Сврха студијског програма је образовање студената из области економије пословања малих и средњих предузећа, на нивоу мастер академских студија. Студије обезбеђују продубљивање знања из области маркетинга, комерцијале, пројектог менаџмента, општих и организационих послова. Циљеви програма су јасно формулисани и у потпуности су у складу са задацима Установе. Кроз прецизно  формулисање циљева програма може се закључити да програм омогућава стицање напредних знања и вештина у области пословања малих и средњих предузећа и привредних друштава уопште.

Структура курикулума садржи све потребне елементе, распоред предмета по семестрима, фонд часова и ЕСПБ. У формалном смислу сви елементи су испуњени. Структура курикулума обухвата описе предмета са називима, типом предмета, годином, семестром студија и бројем ЕСПБ. У књизи предмета може се наћи име наставника, циљеви курса, очекивани исходи, знања и компетенције. Већина предмета нема услове. За све предмете дати су садржаји, препоручена литература, додатна литература,  као и број часова и начини извођења наставе са начином провере знања и оцењивања. Јасно је дат број ЕСПБ. Предвиђено је да се успешност студената континуирано прати. Предвиђено је да студенти стичу поене на предмету кроз различите облике наставе. Прописани стандарди о стицању поена у предисипитним обавезама у потпуности су испуњени.

Установа је навела да је за потребе реализације овога програма обезбедила просторије укупне површине 3.000 m2, од чега ће се 1.590 m2 користити за наставне активности, а остатак по потреби за наставне и друге потребе. Имајући у виду да Установа има намеру да упише 30 студената сматрамо укупна површина коју користи установа сасвим довољна за реализацију овог програма. Како у формалном, тако и у садржајном смислу библиотечки ресурси су задовољавајући. У оквиру библиотечког фонда обезбеђени су сви уџбеници потребни за покривеност предмета на студијском програму.

Установа је поступила по захтевима из упућеног Акта упозорења и Мишљења Комисије за студијски програм. Приложен је адекватно попуњен Додатака дипломи, показана је усаглашеност студијског програма са три студијска програма иностраних ВШУ. Промењена је методологија у одређивању броја ЕСП бодова за поједине предмете – сада је оптерећење на појединим предметима усклађено са бројем ЕСПБ који им је додељен. 
Установа је ускладила податке о броју наставника ангажованих на студијском програму. Према Табели 9.2. и према електронском обрасцу на студијском програму је ангажовано 8 наставника – 4 у пуном радном односу и 4 са 30% радног времена. За наставнике ангажоване са других установа приложени су уговори и сагласности матичних установа. Извршене су и предложене корекције у вези са ангажованим наставницима. Такође, Установа је доказала да у саставу Комисије за контролу квалитета има и представника студената. Ипак, На предмету Оперативни менаџмент су ангажовани Здравко Бијелић и Зорана Милосављевић. Референце наставника Бијелића су адекватне, док се наведене референце Зоране Милосављевић односе на заштиту животне средине, одрживи развој и заштиту на раду и нису у функцији управљања производњом, тј. оперативног менаџмента. Према томе, Установи се сугерише да за овај предмет не ангажује наставника Зорану Милосављевић. 
Имајући у виду да је високошколска установа испунила стандарде за акредитацију студијског програма прописане Правилником о стандардима и поступку за акредитацију високошколских установа и студијских програма, одлучено је као у диспозитиву. 

Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

У В Е Р Е Њ Е
О АКРЕДИТАЦИЈИ студијског програма
ВИСОКА ШКОЛА ,,АКАДЕМИЈА ЗА ПОСЛОВНУ ЕКОНОМИЈУ”са седиштем у  DOCVARIABLE ConvertString(Adresa,1,5) \* MERGEFORMAT улици Булевар Вука Караџића 2, Чачак, ПИБ:  DOCVARIABLE PIB \* MERGEFORMAT  106003689, Матични број: 17765108, испуниo је стандарде прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08) за акредитацију студијског програма мастер академских студија – ПОСЛОВАЊЕ МАЛИХ И СРЕДЊИХ ПРЕДУЗЕЋА у оквиру поља друштвено-хуманистичких наука и то за 25 студената у седишту.
Ово уверење издаје се на основу члана 16 став 5 тачка 1) Закона о високом образовању („Службени гласник РС“ број 76/05, 100/07, 97/08, 44/10).

